Subject: Vastuskiri (1-6/26-57/2)
From: Linnar Liivamägi <[email-masked]>
To: <[email-masked]>, "Justiits- ja Digiministeerium" <[email-masked]>
Cc: "Riigikogu Kantselei" <[email-masked]>,Õiguskomisjoni staff <[email-masked]>
Date: Thu, 12 Mar 2026 11:57:23 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Arvestades, et võlaõigusseadus ja selle üheks reguleerimisobjektiks olev 
leppetrahvide teema (VÕS §-d 158 – 163) kuulub Riigikogu õiguskomisjoni 
valdkonna küsimuste hulka, edastati Teie allolev pöördumine sisuliseks 
käsitlemiseks õiguskomisjonile.

Nõustun sellega, et leppetrahvi nõue ei tohi olla ebamõistlikult suur. VÕS § 
162 lg 1 võimaldab leppetrahvi vähendamist, kui tasumisele kuuluv leppetrahv 
on ebamõistlikult suur, kuid kehtivas õiguskorras saab see toimuda vaid 
kohtumenetluse tulemusena. Kohus võib leppetrahvi tasuma kohustatud isiku 
nõudmisel vähendada leppetrahvi mõistliku suuruseni, arvestades eelkõige 
kohustuse täitmise ulatust, teise lepingupoole õigustatud huvi ja 
lepingupoolte majanduslikku seisundit. Samas on selge, et iga ebamõistlikult 
suure parkimistrahvi kohtus vaidlustamine ei ole praktiline ega sobiv 
lahendus pöördumises kirjeldatud üldist laadi probleemi puhul.

Teisalt tuleb arvestada, et tegemist on eraõigussuhtega, millesse on 
seadusandja piiranguid kehtestav sekkumine lubatav vaid juhtudel, kui see on 
tungivalt vajalik ega kahjusta ülemäära isikute põhiõigusi ega -vabadusi. 
Tegemist oleks ulatuslikku mõju omava muudatusega õiguskorras, mistõttu 
tuleb olukorra hindamist ja probleemi lahendamist alustada valdkonna 
spetsialistide tasandilt.

Seetõttu edastan Teie ettepaneku parkimise leppetrahvidele õiglase piirmäära 
kehtestamise küsimuses esmalt analüüsimiseks ja seisukoha võtmiseks 
Justiits- ja digiministeeriumile (JDM), kelle võimkonnas on VÕS 
rakendamispraktika kogumine, analüüsimine ning vajadusel seadusemuudatuste 
ettevalmistamine. Ootame JDM tagasisidet.

Lugupidamisega

Linnar Liivamägi

õiguskomisjoni nõunik

+372 631 6457

Riigikogu. Lossi plats 1a, 15165 Tallinn

 <http://www.riigikogu.ee/> www.riigikogu.ee

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Tuesday, March 10, 2026 12:39 PM
To: Majanduskomisjon < <mailto:[email-masked]> 
[email-masked]>
Subject: Ettepanek: Vajadus piirata eraparklate leppetrahvide ülemmäära 
tarbijakaitselistel eesmärkidel

Lugupeetud majanduskomisjoni liikmed

Pöördun teie poole seoses eraparklate omavoliga leppetrahvide määramisel, 
mis on väljunud igasuguse mõistlikkuse piiridest. Kahe aastaga on Europark 
tõstnud omavoliliselt trahve 150% (40 - 100 eurot).

Kuni Eesti seadusandlus ei sea leppetrahvidele ülempiiri, jätkub tarbijate 
"lüpsmine", kus 1-eurose parkimistasu eest nõutakse 100 eurot (sama kontsern 
Leedus küsib 15–30€). EuroPark Estonia näide tõestab, et EMTA maksumuudatusi 
kasutatakse ära agressiivseks kasumi teenimiseks, varjates seda riigi nõuete 
taha.

Palun kaaluda seadusemuudatust, mis seaks parklate leppetrahvile õiglase 
piirmäära kuni 30 eurot mis vastab Riigikohtu väljakujunenud praktikale 
(neljas lahendis on 30 eurot hinnatud mõistlikuks), Liiklusseaduse § 188 
viivitustasu seaduslikule ülempiirile ja Europargi enda äritegevuses 
aktsepteeritud tasemele 30 eurot mille kohta on Tallinna linnaga sõlmitud 
leping 2025 aastal.

Faktid:  <https://parkimistrahv.ee/europargi-miljoni-projekt/> 
https://parkimistrahv.ee/europargi-miljoni-projekt/

Lugupidamisega

 <mailto:[email-masked]> [email-masked]